இதில் இருந்து நாம் விடுபடாமல் நம்முடைய நாடு சுதந்திர நாடு என்று சொல்லிக்கொள்வதில் அர்த்தமில்லை. 400 ஆண்டுகளுக்கு முன்பு வாழ்ந்த மக்களின் வாழ்க்கை மூடநம்பிக்கை நிறைந்த மதவெறி, ஜாதிவெறி பிடித்த வாழ்க்கை என்று நாம் இன்று கடுமையாக விமர்சனம் செய்வது போல் நாம் வாழ்ந்து கொண்டிருக்கின்ற அதே மூடநம்பிக்கை நிறைந்த மதவெறி, ஜாதிவெறிபிடித்த வாழ்க்கையை 400 ஆண்டுகள் கழித்து மிகமிகக் கடுமையாக விமர்சனம் செய்ய வருங்காலம் காத்து கொண்டிருக்கிறது என்பதை நாம் மறந்து விடக்கூடாது. இன்னும் எத்தனை ஆண்டுகள் இந்த இழிநிலை தொடரும்? இதற்கு முற்றுப்புள்ளி வைக்க வேண்டாமா? இது நாம் வாழ்கின்ற காலகட்டமாக ஏன் இருக்கக் கூடாது?